"สรรพากร"เผยยุติใช้ทวิตเตอร์ @Revenuedept แล้ว หลังถูกแฮก
กรมสรรพากรแจงยุติการใช้บัญชีทวิตเตอร์ @Revenuedept แล้ว หลังถูกแฮก ยืนยันระบบสารสนเทศของกรมยังมีความมั่นคงปลอดภัย
16 ม.ค. 2565

เมื่อวันที่ 16 ม.ค. 65 กรมสรรพากร แจ้งว่า ขณะนี้มีผู้ไม่หวังดีนำบัญชี Twitter ของกรมสรรพากรไปใช้งาน โดยเปลี่ยนชื่อบัญชี รูปโปรไฟล์ และข้อความต่าง ๆ รวมถึงลบข้อความทวีตที่ผ่านมา กรมสรรพากร ขอแจ้งเตือนผู้ติดตามและใช้งาน Twitter กรมสรรพากร โปรดระมัดระวังการใช้งาน และอย่าหลงเชื่อข้อมูลต่าง ๆ จากกลุ่มผู้ไม่หวังดีทั้งนี้ กรมสรรพากรได้ยุติการใช้บัญชีทวิตเตอร์ @Revenuedept แล้ว และประสานงานกับหน่วยงานที่เกี่ยวข้องเพื่อดำเนินการทางกฎหมายต่อไปอย่างไรก็ดี กรมสรรพากรได้ตรวจสอบสถานการณ์ดังกล่าวแล้ว พบว่ามีบัญชีผู้ใช้งาน Twitter ของกรมสรรพากรเท่านั้นที่ได้รับผลกระทบ และขอยืนยันว่าระบบสารสนเทศของกรมสรรพากร ยังมีความมั่นคงปลอดภัย และให้บริการได้ตามปกติ